3 หุ้นค้าปลีกตัวท็อป! ลุ้น Q4 โตเด่น รับไฮซีซั่น-มาตรการรัฐหนุนกำลังซื้อพุ่ง
คัด 3 หุ้นค้าปลีกตัวท็อป! ลุ้นผลงาน Q4/65 โตดี รับไฮซีซั่น-มาตรการรัฐหนุนกำลังซื้อ นำทีมเด่น COM7-CRC-CPALL
คัด 3 หุ้นค้าปลีกตัวท็อป! ลุ้นผลงาน Q4/65 โตดี รับไฮซีซั่น-มาตรการรัฐหนุนกำลังซื้อ นำทีมเด่น COM7-CRC-CPALL
25 พ.ย. 2565

บล.เอเซีย พลัส ระบุในบทวิเคราะห์วันนี้ (23 พ.ย.65) ว่า กลุ่มค้าปลีก ระยะสั้นกำไรกลุ่มค้าปลีกงวดไตรมาส 4/2565 มีแนวโน้มเติบโตได้ เทียบไตรมาสก่อนหน้า เพราะจะได้ผลบวกจาก ฤดูกาลที่ปลายปีเป็นช่วงจับจ่ายสูงกว่าไตรมาสอื่นๆ รวมทั้งกำลังซื้อที่มีแนวโน้มดีขึ้น หลังมีมาตรการกระตุ้นกำลังซื้อจากภาครัฐ
ส่วนการเติบโตของกำไรเทียบช่วงเดียวกันของปีก่อน เป็นสิ่งท้าทายเมื่อ เทียบกับฐานสูงในช่วงเดียวกันของปีก่อน ภาพปี 2566 กำไรกลุ่มยังโตได้ต่อเนื่อง จากรายได้ที่จะเร่งตัวขึ้นตามการเติบโตของ เศรษฐกิจที่ดีขึ้น และกำลังซื้อ หนุนการจับจ่ายสินค้า
โดยคาดหุ้นกลุ่มค้าปลีกที่ศึกษาจะมีการเติบโตของกำไรในปี 2566 สูงถึง 33% ทำให้ยังให้น้ำหนักการลงทุน กลุ่มค้าปลีก “มากกว่าตลาด” Top picks ของกลุ่มคือ บริษัท คอมเซเว่น จำกัด (มหาชน) หรือ COM7 ราคาเป้าหมาย 47.50 บาท, บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ราคเป้าหมาย 48.00 บาท และ บริษัท ซีพี ออลล์ จำกัด (มหาชน) หรือ CPALL ราคาเป้าหมาย 75.00 บาท